Émile Blanchard

Charles Émile BLANCHARD (6a de Marto 1819 – 11a de Februaro 1900) estis  franca zoologo kaj entomologo.

Kariero
Blanchard naskiĝis en Parizo. Lia patro estis artisto kaj natursciencisto kaj Émile ekkarieris en natura historio tre frue. Kiam li estis nur 14-jaraĝa, Jean Victoire Audouin (1797—1841), ebligis lin aliri al la laboratorio de la Nacia Muzeo de Natura Historio de Parizo. En 1838, li iĝis teknika préparateur en tiu tiam, kiel nun, fama institucio. En 1841, Li iĝis helpanta natursciencisto.

Li akompanis Henri Milne-Edwards (1800—1885) kaj Jean Louis Armand de Quatrefages de Breau (1810—1892) al Sicilio por ekspedicio de marzoologio. Li publikigis, en 1845 Histoire des insectes, aŭ Historio de insektoj kaj, en 1854—1856 Zoologie agricole aŭ Agrikultura Zoologio. Tiu lasta verko estas rimarkinda: ĝi montras laŭ preciza maniero la damaĝajn aŭ plagajn speciojn kaj la damaĝon kiun ili okazigas al variaj kultivplantoj. Tiun verkon ilustis lia patro. Blanchard kritikis Darvinismon. Li argumentis, ke la kolombostudoj de Charles Darwin estas nesciencaj kaj ke liaj ideoj pri evolucio estis falsaj kaj neoriginalaj.Glick, Thomas F. (1988). The Comparative Reception of Darwinism. University of Chicago Press. p. 148. Burkhardt, Frederick. (2010). Introduction. En The Correspondence of Charles Darwin: Volume 18; Volume 1870. Cambridge University Press. p. 21. 

En 1870, Blanchard kaj Charles-Philippe Robin kontraŭis la elekton de Darvino kiel koresponda membro de la Akademio de Sciencoj de Francio.

Li publikigis atlason de anatomio de vertebruloj, kiu aperis inter 1852 kaj 1864. Tiu publikaĵo kuraĝigis siajn esperojn atingi la estrecon pri reptilioj kaj fiŝoj en la Muzeo de Natura Historio, disponebla post la morto de Auguste Duméril (1812—1870), sed finfine Léon Vaillant (1834—1914) estis la elektita. Tamen, en 1862, li ricevis la estrecon de natura historio de krustuloj, araneoj kaj insektoj. Li lasis tiun postenon en 1894 malsaniĝinte. Li estis elektita en 1862 por la Akademio de Sciencoj. Li ekperdis sian vidkapablon post 1860 kaj blindiĝis en 1890. Li mortis en Parizo.Global Ant Project

Kelkaj publikaĵoj
 The Transformations (or Metamorphoses) of Insects (1870) [kun Duncan P. Martin]
 Histoire des Insectes (1845)
 Catalogue des Coleopteres du Museum d'Histoire Naturelle de Paris (1850–51)
 Métamorphoses mœurs et instincts des insectes (1868)

Referencoj

Kategorio:Francaj entomologoj
Kategorio:Francaj zoologoj
Kategorio:Membroj de la franca Akademio de Sciencoj